ཡིག་སྒྱུར་མཉེན་ཆསཡོད་པ་འདི་དག་གིས་བོད་སྐད་ཡིག་བྱ་བའི་གཞུང་ལས་རང་འགུལ་ཅན་དུ་འགྱུར་བ་དང་།དྲ་བའི་ཐོག་ནས་ཡིག་རིགས་ཕན་ཚུན་བསྒྱུར་བ།དུས་ཐོག་སྐད་གདངས་ཡིག་སྒྱུར་བྱེད་པ།འཚོལ་བཤེར་དང་ཞུ་དག་བྱེད་པ།གནའ་དཔེ་ལེགས་སྒྲིག་བྱེད་པ་སོགས་ཀྱི་ལས་ཆོད་དང་སྤུས་ཚད་ཇེ་མཐོར་གཏོང་བར་ནུས་པ་ཆེན་པོ་ཐོན་ངེས་རེད།ལྷག་པར་དུ་ཐེངས་འདིར་གཙོ་གནད་དུ་བཏོན་པའི་བོད་རྒྱ་སྐད་གཉིས་རིག་ནུས་ཡིག་སྒྱུར་མཉེན་ཆས་ནི་སྐད་གདངས་ནས་སྐད་གདངས་བར་གྱི་དུས་ཐོག་གླེང་མོལ་དང་།བཤད་ཞོར་སྒྱུར་ཞོར།ནང་འཇུག་སྟབས་བདེ།གནད་འཁེལ་ཚད་མཐོ་བཅས་ལ་སླེབས་ཡོད།མཉེན་ཆས་འདིའི་ཡིག་རིགས་གཞན་དག་གི་པར་གཞི་ནི་ཆེས་མཐོའི་མི་དམངས་ཞིབ་དཔྱོད་ཁང་དང་མི་རིགས་ས་ཁུལ་གྱི་བློ་རིག་ལྡན་པའི་ཞིབ་དཔྱོད་ལས་དོན་གྱི་ལས་གྲྭར་སྤྱོད་བཞིན་ཡོད་པ་དང་།དབུལ་བོར་རོགས་སྐྱོར་དང་དཀའ་ངལ་ཅན་ལ་རོགས་རམ།གཞི་རིམ་ལས་བྱེད་པ་གྲོང་ཚོར་བཅའ་སྡོད་ཀྱི་ལས་ཀཞིང་འབྲོག་ས་ཁུལ་གྱི་མང་ཚོགས་ཀྱི་ཐོན་སྐྱེད་དང་འཚོ་བ་བཅས་ཀྱི་ཁྲོད་དུ་ནུས་པ་གལ་ཆེན་ཐོན་བཞིན་ཡོད།